CELEX: 32013D0635
Language: sk
Date: 2013-10-31 00:00:00
Title: 2013/635/EÚ: Vykonávacie rozhodnutie Komisie z  31. októbra 2013 , ktorým sa menia rozhodnutia 2005/734/ES, 2006/415/ES a 2007/25/ES, pokiaľ ide o obdobie ich uplatňovania [oznámené pod číslom C(2013) 7148]  Text s významom pre EHP

5.11.2013   
            
            
               SK
            
            
               Úradný vestník Európskej únie
            
            
               L 293/40
            
         VYKONÁVACIE ROZHODNUTIE KOMISIE
   z 31. októbra 2013,
   ktorým sa menia rozhodnutia 2005/734/ES, 2006/415/ES a 2007/25/ES, pokiaľ ide o obdobie ich uplatňovania
   [oznámené pod číslom C(2013) 7148]
   (Text s významom pre EHP)
   (2013/635/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   so zreteľom na nariadenie Európskeho parlamentu a Rady (ES) č. 998/2003 z 26. mája 2003 o veterinárnych požiadavkách uplatniteľných na nekomerčné premiestňovanie spoločenských zvierat a ktorým sa mení a dopĺňa smernica Rady 92/65/EHS (3), a najmä na jeho článok 18,
   so zreteľom na smernicu Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (4), a najmä na jej článok 63 ods. 3,
   keďže:
   
               (1)
            
            
               Rozhodnutia Komisie 2005/734/ES (5), 2006/415/ES (6) a 2007/25/ES (7) boli prijaté v súvislosti s výskytom ohnísk vysoko patogénnej vtáčej chrípky podtypu H5N1 s cieľom chrániť zdravie zvierat a ľudí v Únii.
            
         
               (2)
            
            
               Rozhodnutím 2005/734/ES sa stanovujú opatrenia biologickej bezpečnosti na zníženie rizika prenosu vysoko patogénnej vtáčej chrípky podtypu H5N1 z voľne žijúcich vtákov na hydinu a iné vtáky chované v zajatí a zavádza sa systém včasného zisťovania v obzvlášť rizikových oblastiach. Rozhodnutím 2006/415/ES sa stanovujú určité ochranné opatrenia, ktoré sa majú uplatňovať v prípade výskytu ohniska vysoko patogénnej aviárnej influenzy podtypu H5N1 u hydiny v členskom štáte vrátane zriadenia oblastí A a B v súvislosti s predpokladaným alebo potvrdeným ohniskom uvedenej choroby. Rozhodnutie 2007/25/ES sa týka aj určitých ochranných opatrení v súvislosti s vysokopatogénnou aviárnou influenzou a premiestňovaním vtákov ako spoločenských zvierat v sprievode ich majiteľov do Únie.
            
         
               (3)
            
            
               Opatrenia stanovené v uvedených rozhodnutiach sa uplatňujú do 31. decembra 2013. Ohniská vysokopatogénnej aviárnej influenzy podtypu H5N1 u voľne žijúcich vtákov a hydiny sa však naďalej vyskytujú v tretích krajinách, čím vzniká aj riziko pre zdravie zvierat a ľudí v Únii.
            
         
               (4)
            
            
               Vzhľadom na epidemiologickú situáciu, pokiaľ ide o vysoko patogénnu aviárnu influenzu podtypu H5N1, je vhodné ďalej zmierňovať riziká spojené s uvedenou nákazou tým, že sa zachovajú opatrenia biologickej bezpečnosti, systémy včasného zisťovania a niektoré ochranné opatrenia týkajúce sa výskytu ohnísk u hydiny a premiestňovania vtákov ako spoločenských zvierat z tretích krajín do Únie.
            
         
               (5)
            
            
               Okrem toho z externého hodnotenia (8) siete Únie pre reakciu v mimoriadnych situáciách z roku 2012 vyplýva, že členské štáty považujú ochranné opatrenia prijaté na úrovni Únie v súvislosti s výskytom ohnísk aviárnej influenzy, vrátane opatrení stanovených v rozhodnutí 2006/415/ES, za relevantné a účinné.
            
         
               (6)
            
            
               Obdobie uplatňovania rozhodnutí 2005/734/ES, 2006/415/ES a 2007/25/ES by sa preto malo predĺžiť do 31. decembra 2015.
            
         
               (7)
            
            
               Rozhodnutia 2005/734/ES, 2006/415/ES a 2007/25/ES by sa preto mali zodpovedajúcim spôsobom zmeniť.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V článku 4 rozhodnutia 2005/734/ES sa dátum „31. decembra 2013“ nahrádza dátumom „31. decembra 2015“.
   Článok 2
   V článku 12 rozhodnutia 2006/415/ES sa dátum „31. decembra 2013“ nahrádza dátumom „31. decembra 2015“.
   Článok 3
   V článku 6 rozhodnutia 2007/25/ES sa dátum „31. decembra 2013“ nahrádza dátumom „31. decembra 2015“.
   Článok 4
   Toto rozhodnutie je určené členským štátom.
   
      V Bruseli 31. októbra 2013
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Ú. v. EÚ L 146, 13.6.2003, s. 1.
   
      (4)  Ú. v. EÚ L 10, 14.1.2006, s. 16.
   
      (5)  Rozhodnutie Komisie 2005/734/ES z 19. októbra 2005, ktorým sa ustanovujú opatrenia biologickej bezpečnosti na zníženie rizika prenosu vysoko patogénnej vtáčej chrípky spôsobovanej chrípkovým vírusom A podtypu H5N1 z voľne žijúcich vtákov na hydinu a iné vtáky chované v zajatí a ktorým sa zavádza systém včasného zisťovania v obzvlášť rizikových oblastiach (Ú. v. EÚ L 274, 20.10.2005, s. 105).
   
      (6)  Rozhodnutie Komisie 2006/415/ES zo 14. júna 2006 o určitých ochranných opatreniach v súvislosti s vysoko patogénnou vtáčou chrípkou podtypu H5N1 u hydiny v Spoločenstve a ktorým sa zrušuje rozhodnutie 2006/135/ES (Ú. v. EÚ L 164, 16.6.2006, s. 51).
   
      (7)  Rozhodnutie Komisie 2007/25/ES z 22. decembra 2006 o určitých ochranných opatreniach v súvislosti s vysokopatogénnou vtáčou chrípkou a premiestňovaním vtákov ako spoločenských zvierat v sprievode ich majiteľov do Spoločenstva (Ú. v. EÚ L 8, 13.1.2007, s. 29).
   
      (8)  http://ec.europa.eu/food/animal/diseases/strategy/pillars/docs/23_final_report_eu_rapid_response.pdf.